Diari Oficial de la Generalitat Valenciana


Sumari del DOGV 6383, del 25-10-2010 (2010/11644)

Notificació de resolució. Expedient número 13917122 Castelló.
-------------------------------------------------------------

### Dades del document

Número de DOGV
:   6383

Data del DOGV
:   25-10-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/11726


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de resolució. Expedient número 50577294 Castelló. [2010/11000]  
Pel fet d'haver resultat infructuoses les gestions realitzades per a efectuar la notificació dirigida a Francisco Pinos Crespo, en representació de la mercantil AE 3000, SL, al domicili que figura en la seua sol·licitud de declaració d'interés comunitari per a instal·lacions destinades a un hort solar fotovoltaic en sòl no urbanitzable, a la parcel·la 32 del polígon 110 del municipi de Castelló, d'acord amb el que preveu l'article 59 de la Llei de règim jurídic de les administracions públiques i del procediment administratiu comú, es porta a efecte per aquest edicte.  
Acte que es notifica:  
«El conseller de Medi Ambient, Aigua, Urbanisme i Habitatge, i vicepresident tercer del Consell va adoptar, en data 14 de juliol de 2010, la resolució que a continuació es transcriu:  
"Vist l'expedient promogut per Francisco Pinos Crespo, en representació de la mercantil AE 3000, SL, de sol·licitud de declaració d'interés comunitari per a instal·lacions destinades a hort solar fotovoltaic en sòl no urbanitzable, a la parcel·la 32 del polígon 110 del municipi de Castelló, i de conformitat amb els següents,  
Antecedents de fet  
Primer. Amb data 28 de juliol de 2008 el promotor AE 3000, SL, va sol·licitar d'aquesta Conselleria declaració d'interés comunitari per a instal·lacions destinades a hort solar fotovoltaic en sòl no urbanitzable, a la parcel·la 32 del polígon 110 del municipi de Castelló.  
Segon. El Servei Territorial d'Urbanisme de Castelló, mitjançant un ofici notificat el 24 de març de 2009, va requerir un escrit al peticionari, a l'efecte que al·legue i presente els documents i les millores necessàries per a poder obtenir informe favorable de la Direcció General del Territori i Paisatge, ja que amb anterioritat s'havia emés un informe desfavorable d'aquest òrgan administratiu responsable de valorar adequadament la integració d'aquest en el paisatge. Això en compliment del que estableix la Llei 4/2004, de 30 de juny, d'ordenació del territori i protecció del paisatge i del Decret 120/2006, d'11 d'agost, del Consell, pel qual s'aprova el Reglament de paisatge de la Comunitat Valenciana.  
Amb data de notificació de 5 d'octubre de 2009 se li remet un escrit on se li adverteix que si transcorren tres mesos sense complir-se el tràmit que paralitza la tramitació del procediment es declararà la caducitat i es produirà l'arxivament de les actuacions.  
La notificació a l'interessat del requeriment de caducitat va tenir lloc de conformitat amb el que disposa l'article 59 de la Llei 30/70 ELZGB-DKX, i no consta fins ara que aquest haja efectuat cap actuació tendent a la presentació d'aquesta documentació.  
Tercer. El Servei Territorial d'Urbanisme de Castelló emet un informe en data 12 de maig de 2010 on proposa la caducitat d'aquesta declaració d'interés comunitari i l'arxivament de les actuacions.  
Quart. En data 7 de juliol de 2010 el Servei de Coordinació Territorial de la Direcció General d'Urbanisme emet un informe respecte a aquest expedient.  
Fonaments jurídics  
Primer. L'article 92 de l'esmentada Llei 30/1992 disposa expressament que: "En els procediments iniciats a sol·licitud de la persona interessada, quan el procediment es paralitze per causa imputable a aquesta, l'administració li ha d'advertir que, transcorreguts tres mesos, se'n produirà la caducitat. Consumit aquest termini sense que el particular requerit realitze les activitats necessàries per a reprendre la tramitació, l'administració acordarà l'arxivament de les actuacions, i ha de notificar-ho a la persona interessada. Contra la resolució que declare la caducitat procediran els recursos pertinents".  
Tenint en compte, a més, que en aquest cas no concorren raons d'interés públic que obliguen aquesta Administració a resoldre, es declara la caducat del procediment instat, i s'acorda l'arxivament de les actuacions, de conformitat amb el que disposa l'esmentat article.  
En efecte, la caducitat del procediment constitueix una manera d'acabament del procediment -article 87 de la Llei 30/1992- que tendeix a evitar la tendència indefinida i la inseguretat jurídica que això implica. A més, la caducitat actua de manera automàtica i ha de ser apreciada d'ofici, actuant ope legis, en constituir una institució que garanteix el principi de seguretat jurídica.  
Segon. De conformitat amb el que disposa l'article 42.1 en relació amb els articles 87.1 i 92.1 de l'esmentada Llei 30/1992, ha de declarar-se expressament la caducitat produïda i la subsegüent notificació a l'interessat, a fi que puga utilitzar els recursos pertinents.  
Tercer. De conformitat amb el que disposa l'art. 37.1 de la Llei 10/2004, de la Generalitat, de 9 de desembre, de sòl no urbanitzable, en relació amb l'article 6.e) del Decret 162/2007, de 21 de setembre, que aprova el Reglament dels òrgans territorials i urbanístics de la Generalitat, la competència per a l'aprovació de les declaracions d'interés comunitari correspon al conseller de Medi Ambient, Aigua, Urbanisme i Habitatge.  
Per tot això, vistos els antecedents exposats com també els preceptes legals esmentats i la resta de general i pertinent aplicació, i fent ús de les atribucions conferides pel Decret 139/2009, de 18 de setembre, del Consell, pel qual s'aprova el Reglament orgànic i funcional de la Conselleria amb competències en matèria d'urbanisme, resolc:  
Declarar caducat el procediment administratiu relatiu a l'expedient instat per AE 3000, SL, per a les instal·lacions destinades a hort solar fotovoltaic en sòl no urbanitzable, a la parcel·la 32 del polígon 110 del municipi de Castelló, i ordenar l'arxivament de les actuacions, atés que no hi ha tercers que s'hi hagen personat, ni la tramitació comporta qüestions d'interés general, i sense perjudici del seu dret a reproduir-ne novament la sol·licitud en el moment que ho estime convenient.  
Contra aquesta resolució, que posa fi a la via administrativa, pot interposar-se recurs de reposició davant del conseller de Medi Ambient, Aigua, Urbanisme i Habitatge, en el termini d'un mes comptador des de l'endemà de la notificació, d'acord amb el que estableixen els articles 116.1 i 117.1 de l'esmentada Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener; o bé recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen exercir qualsevol altre recurs que estimen oportú.»  
Aquesta notificació és transcripció exacta de la resolució original que consta en l'expedient.»  
València, 4 d'octubre de 2010.- El director general d'Urbanisme: José M. Selva Ros.